क’कराझार जिल्लानि सेरफांगुरिआव थानाय डिजायनेटेद बादायाव एन.डि.एफ.बि(पि)नि गाहाय नेहाथारि गबिन्द बसुमथारि बिथांआ मुंख्लंफोरखौ मानिनानै आफादनि फिरफिलाखौ ससे बोखोनानै बिरहोयो। फार्सेथिं एन.डि.एफ.बि गायसंगिरि आरो आफादगिरि रन्जन दैमारि बिथांआ उदालगुरिआव थानाय डिजायनेटेद बादायाव बाहागो लानानै आफादनि फिरफिलाखौ बिरहोयो आरो एन.डि.एफ.बि(पि)नि गाहाय बि. बोलोगोरा बिथांआ सेरफांगुरि बादायाव मुंख्लंफोरनो गोथौयै बिबार बावो।